**Тэма: Назоўнік як часціна мовы**

**Мэты:** увесці паняцце пра назоўнік як часціну мовы; вучыць дакладна ставіць пытанні да назоўнікаў; фарміраваць уменне вылучаць назоўнікі щ тэксце; узбагачаць слоўнікавы запас вучняў назоўнікамі; удасканальваць маўленчую дзейнасць; выхоўваць цікавасць да малой радзімы, да яе гісторыі.

**Тып урока:** урок атрымання новых ведаў.

**Абсталяванне :** фотаальбом “Архітэктура г. Оршы”; фотарэпрадукцыі раслін,сельскагаспадарчых машын; вершы:”Орша” у. Караткевіча, карткі для складання “Сінквейна”; індывідуальныя карткі.

**Ход урока**

**1.Арганізацыйны момант.**

-Я спадзяюся, што сёння ў нас атрымаецца цікавы незвычайны ўрок.Незвычайны таму, што на гэтым уроку мы будзем не толькі вывучаць новую тэму, але шмат гаварыць пра наш родны горад Орша.

**2.Праверка ўменняў, ведаў.**

**\*Слоўнікава-арфаграфічная работа.**

“Рша”, “Арш**а**”, “Ворша”.. (якое слова будзе тут заключным?) Орша

Пры дапамозе суфіксаў утварыце новыя словы ад слова Орша

-Успомніце, што называецца суфіксам?

Скласці і запісаць сказ пра горад Орша.

**\*Фанетычная размінка.**

**Дзеці слухаюць, на экране- прэзентацыя “Архітэктура г. Оршы**

Яна не блішчыць красою,  
А ў сэрца навек запала  
З паркам сваім змарнелым,  
З сваёй Кабыляцкай гарой,  
З лянівай сястрой Аршыцай,  
Што летам бруіцца памалу  
Ў шырокі, як песня наша,  
Магутны, сівы Дняпро.

Хаткі, што да абрыву,  
Як ластавак гнёзды, туляцца —  
Родныя і дарагія,  
Як поціск сяброўскай рукі;  
Брук, размыты дажджамі,  
Пыльныя ўскраіны вуліцы,  
Куродым на сценах будынкаў,  
Дальнія цягнікі.

Далёка яна ад мяне,  
Адзіная і дарагая,  
Ў чорных істужках чыгунак,  
Што ўсю яе абвілі,  
З народам сваім, што ў бітвах  
Ніколі не памірае:  
Заслонава слава звоніць  
На ўсіх перагонах зямлі.

Калісьці… Было і такое…  
Хацелі пазбавіць крылляў…  
Быдлам нас называлі,  
А ўсё ж такі мы былі  
Нязломнымі ў чорнай бядоце,  
Гордымі і ў бяссіллі,  
Бо род наш быў пралетарскі,  
А рукі — у чорным вуглі.

Мы паціскалі плячыма,  
Калі нам з пагардай казалі,  
Жадаючы ў час вясёлы  
Рабочы наш род абсмяяць:  
«Знаёмяцца ў вас на вапне,  
На вапне вы нараджаліся,  
Вапна ўсіх вас карміла,  
У вапне вам і ляжаць».

Паслухайце: наш ён, наш горад,  
Няхай і суровы часам, —  
Працоўнае гордае права  
Здабыў у цяжкой барацьбе,  
Гэта наш родны горад,  
Яму не патрэбны прыкрасы,  
Ён сам для сябе прыкраса  
І гордасць — сам для сябе.

Мы цягнікі вадзілі,  
Палотны на фабрыках ткалі,  
Лес магутны валілі  
І ўмелі плавіць метал,  
У цёмных каменяломнях  
Белы вапняк ламалі,  
Гліну і торф здабывалі, —  
Гарачы у нас запал!

Як толькі цёмнаю ноччу  
Вочы свае закрываю,  
Адразу я Оршу бачу  
З яе няяркай красой,  
З бярозамі над Аршыцай,  
З вясёлым сонейкам мая,  
З блакітам першых пралесак  
У косах каханай маёй.

Тут нарадзіліся думкі,  
Воля, імкненні, жаданні,  
Тут стаў я сынам краіны,  
Абпален яе агнём…  
Таму і люблю я Оршу  
Першым вялікім каханнем,  
Якое не знікне, пэўна,  
Нават з маім жыццём.

Яку вы думаеце, хто напісаў гэты верш?

-Напісаў гэты цудоўны верш пра нашую Оршу наш славуты зямляк Уладзімір Сяменавіч Караткевіч

-Што вас уразіла ў гэтым вершы?

-Знайдзіце ў вершы словы, да якіх можна паставіць пытанне што гэта?

-Якая часціна мовы адказвае на гэтыя пытанні? Якія яшчэ пытанні мы ставім да назоўнікаў?

**3.Пастаноўка праблемы і яе рашэнне.**

-Мы будзем працягваць знаёмства з тэмай “Часціны мовы”.З якой часцінай мовы мы будзем працаваць, вы даведаецеся, калі пройдзеце “блытанінку”.

(Кожнаму вучню даецца асобная картка з заданнем: назоўнік).

-Якое слова ў вас атрымалася?

-Правільна! Тэма нашага ўрока – назоўнік як часціна мовы.

-Што вы ведаеце пра дадзеную часціну мовы?

-Прывядзіце прыклады назоўнікаў.

-Мы, дзеці ,сёння будзем вынаходцамі , маленькімі даследчыкамі, якія самі раскрыюць тэму ўрока і вырашаць усе яго задачы. А я вам буду дапамагаць.

**4.Пастаноўка задач урока вучнямі.**

-А якія ж задачы, на вашу думку , мы павінны паставіць перад сабой і выканаць у працэсе вывучэння тэмы?

(Навучыцца ставіць пытанні да назоўнікаў, адрозніваць іх ад іншых часцін мовы).

**5.Успрыманне і асмысленне новай інфармацыі.**

**\*На дошцы запісаны тэкст.**

**У**ладзімір Сямёнавіч Караткевіч — класік беларускай літаратуры, паэт, празаік, драматург, кінасцэнарыст, публіцыст, перакладчык.

Нарадзіўся **26 лістапада 1930 г.** у г. Оршы .Бацька — Сямён Цімафеевіч. Маці — Надзея Васілеўна. У сям’і было трое дзяцей: сын Валерый,дачка Наталля, сын Уладзімір.

Сям’я вызначалася вялікай інтэлігентнасцю. Па словах самога Караткевіча, у дзіцячыя гады сваяцкае асяроддзе шмат у чым уздзейнічала на яго. Вялікі ўплыў на Уладзіміра аказаў дзед па лініі маці Васіль Юллянавіч Грынкевіч ,чалавек з багатым жыццёвым вопытам, дасціпны апавядальнік, ад якога ўнук пачуў шмат казак і народных паданняў, пераняў любоў да прыроды.

-Знайдзіце словы, да якіх вы паставіце пытанне што?

**\*Выбарачнае спісванне.**  Пепршы варыянт Выпісаць словы, якія адказваюць на пытанне што?

-Да якіх прадметаў мы ставім пытанне што?

**\*Кластэр.**

(Дзеці чытаюць правіла, па кластэру).

Што?- з’явы прыроды, машыны , расліны і іншыя прадметы.

Другі варыянт Выпісаць словы, якія адказваюць на пытанне хто?

**\*Кластэр.**

Хто?- назвы людзей, жывёл, птушак і іншых жывых істот.

**\*Абагульненне ведаў.**

-Сфармулюем правіла пра назоўнік.

**\*Кластэр.**

Назоўнік – прадметы-хто?-людзі, жывёлы і іншыя жывыя істоты;

што?- з’явы прыроды, машыны, расліны і іншыя

прадметы.

**6.Фізкультхвілінка**

**.** **Устаньце, дзеткі, усміхніцеся,**

**Зямлі нашай пакланіцеся**

**За шчаслівы дзень учарашні.**

**Усе да сонца пацягніцеся,**

**Улева, управа нахіліцеся,**

**Верацёнцам пакруціцеся.**

**Раз прысядзьце, два прысядзьце**

**І за парты ціха сядзьце.**

**7.Засваенне ведаў па новай тэме.**

**Вы выдатна працуеце і добра спраўляецеся з заданнямі. І наш горад – сапраўдны працаўнік. Вашы бацькі добра працуюць на заводах, у школах, калгасах, бальніцах і іншых прадпрыемствах**

**Праслухайце верш .**

**Адкажыце, якая тэма і галоўная думка верша?**

**Працавiты**

**Махнач Сергей Юрьевсын**

**Пабудаваць жыццё – як атрымаць свабоду.**

**Я буду майстраваць падмурак лепшых дзён.**

**У працы я знайду спакой і асалоду,**

**Знайду свой шлях, свой лёс –**

**будоўлі цяжкай плён.**

**Выдатны інструмент мне дадзены ад Бога:**

**Я маю пару рук, амаль што залатых.**

**Я працаваць люблю, я шмат працую, многа,**

**Бо так хачу сустрэць апошні свой уздых.**

**Працуючы жыву, працуючы сталею,**

**Пакуль усё раблю, да той пары жывы.**

**У працы з галавой – як сыр у тым алеі,**

**Але з рукамі я ніхто без галавы.**

А кім працуюць вашы бацькі?

(паведамленні вучняў, якія загадзя падрыхтаваліся)

На экране прэзентацыя “Прадпрыемствы і заводы г.Оршы

**\*Дыферэнцыраванае заданне па тэме.**

1 варыянт – выпісаць з верша словы, якія адказваюць на пытанне што?

2 варыянт- запішыце як мага больш назваў прафесій

**\*Музычная, рухомая фізкультхвілінка.**

**Песня “Родны мой горад” гурт “Верасы”**

**\*Індывідуальнае заданне.**

-Раздзяліць назвы, якія запісаны на дошцы на дзве групы.Словы, да якіх ставіцца пытанне хто?, словы да якіх ставіцца пытанне што?

Словы для выкарыстання:

Настаўнік, горад аршанка, помнік, даярка, пастух, бібліятэкар,рабочы, магазін, сад, школа, дырэктар, вучань, музей, механік.

**8.Зрокавая зарадка.**

**9.Вынік урока.**

Што мне да кінутых храмаў Мая,

Калі жывуць легенды ў народзе,

Калі на выспах глухіх адкрываю

Крокі мінуўшых тысячагоддзяў…

А я ў народ мой заўсёды веру,

І для яго, як вопытны кормшчык,

Адкрыю найлепшую ў свеце Амерыку

(Вёску Амерыку, што пад Оршай).

-У вершы сустракаюцца назоўнікі.Выпішыце іх , калі ласка, пастаўце да іх пытанні.

-Вось і скончылася наша падарожжа па родным горадзе і па тэме нашага ўрока.

-З якой часцінай мовы мы сустрэліся сёння?

-Якія пытанні ставяцца да жывых прадметаў?

-Да якіх прадметаў ставіцца пытанне што?

**10.Дамашняе заданне.**

1 варыянт- выпісаць назвы птушак і жывёл, якія сустракаюцца ў нашых лясах;

2 варыянт-напісаць назвы раслін, якія сустракаюцца ў нашых лясах.

**11.Рэфлексія.**

-Вялікі дзякуй вам за працу. Памятайце, што наш горад- гэта ваша маленькая радзіма. Яе трэба шанаваць. Якая яна цудоўная вы ўжо ведаеце. Апісаць яе прыгажосць нам дапаможа іншая часціна мовы.Я запрашаю вас у цудоўнае падарожжа па краіне Прыметнікаў на наступных уроках.

**\*Сінквейн.**

Назоўнікі.

Адушаўлённые, неадушаўлённые.

Называюць,захапляюць,удакладняюць.

Без іх мова пустая.

Багацце!